I en erstatningssak er det viktig med god dokumentasjon. Et godt tips er å ta bilder av ulykken og eventuelle synlige skader du er blitt påført samt navn og adresse på vitner dersom dette er mulig. Det er også viktig å oppsøke lege så fort som mulig etter ulykken for å registrere skadene. Opplysninger fra sykehus, politi, brannvesen og psykolog er viktig dokumentasjon i en erstatningssak. Tidsnære bevis kan være avgjørende for saken.
Det er personen som er skadet som har bevisbyrden i en erstatningssak. Uten god dokumentasjon blir det derfor vanskelig å vinne frem med et erstatningskrav.